Rijaset

Rijaset Islamske zajednice je najviši izvršni vjerski i administrativni organ u Islamskoj zajednici u Bosni i Hercegovini. Islamsku zajednicu kao pravno lice zastupa Rijaset koji upravlja imovinom u vlasništvu Islamske zajednice. Sjedište Rijaseta se nalazi u Sarajevu.

Djelatnosti obavlja kroz dvije vrste aktivnosti:
 Prva se ogleda u radu Rijaseta na sjednicama u okviru kojih se razmatraju najvažnija vjerska i administrativna pitanja iz domena rada Islamske zajednice i po njima donosi odluke i zaključke.
 Druga vrsta aktivnosti odvija se kroz Sekretarijat Rijaseta, njegove centre i urede.

Na čelu Rijaseta nalazi se reisul-ulema.
 Područja djelatnosti 
 organizacija vjerskog života
 organizacija školstva i odgojno-obrazovnih djelatnosti
 izgradnja i održavanje objekata Islamske zajednice
 organizacija i rad organa i ustanova Islamske zajednice u dijaspori
 saradnja sa islamskim organizacijama i ustanovama u svijetu
 administrativno-pravni poslovi 
 privredno-finansijski poslovi
Uprava za vjerske poslove vrši nadzor nad poslovima i radom Ureda za zekat i Agencije za certificiranje halal kvalitete, Uprava za obrazovanje i nauku nad poslovima i radom fakulteta islamskih nauka, Gazi Husrev-begove medrese, Gazi Husrev-begove biblioteke i Izdavačkog centra El-Kalem, dok Uprava za ekonomske i finansijske poslove nadzire rad Vakufske direkcije, Gazi Husrev-begovog vakufa, Ureda za kurbane i Ureda za društvenu brigu, a Uprava za vanjske poslove i dijasporu nad poslovima i radom Ureda za hadž i umru.Na čelu uprava Rijaseta su direktori uprava. Na čelu drugih organizacionih jedinica Rijaseta su rukovodioci jedinica. Zamjenika reisu-l-uleme i direktore uprava Rijaseta, na prijedlog reisu-l-uleme, imenuje Sabor Islamske zajednice. Zamjenik reisu-l-uleme i direktori uprava nakon imenovanja, a prije stupanja na dužnost polažu zakletvu pred Saborom Islamske zajednice.

 Reference 

Kategorija:Islam